પરંતુ આવા વિચારને કારણે ઓસ્કર કમજોર નહોતો પડ્યો. એ પૂરેપૂરો જાગૃત હતો, અને સાતમી મેની વહેલી સવારે બીબીસી દ્વારા તેને જર્મન શરણાગતીના સમાચારો સાંભળવા મળ્યા ત્યારે તેના હૃદયમાં અનેક અપેક્ષાઓ જાગૃત થઈ ઊઠી હતી. બીજા દિવસે, ૮ મે ગુરુવારની મધરાતે યુરોપમાં યુદ્ધ સમાપ્ત થઈ ચૂક્યું હતું! ઓસ્કરે એમિલિને ઊંઘમાંથી ઊઠાડી દીધી. સ્ટર્ન એ સમયે જાગતો જ હતો. આ સમાચારની ઉજવણીમાં હેર ડિરેક્ટરને મદદ કરવા માટે તેને ઑફિસમાં બોલાવવી લેવામાં આવ્યો. સ્ટર્નને લાગતું હતું કે ઓસ્કર હવે એસએસની ટૂકડીઓ તરફથી નિશ્ચિંત જ હશે! પરંતુ ઓસ્કરની ખાતરી કઈ રીતે દેખા દેશે તેની તેને જાણ હોત તો તે પણ ચોંકી જાત.